Legend of Maikoha. 273 



Kawailoa ia Ihukoko, he kane ia, a noho iho la me ia. O ka ia i hele pu mai nie Ihu- 

 koko, o ke aholehole. 



A noho ia i laila, hele aku la o Kaihukuuna, a hiki i Laie, loaa o Laniloa, he kane 

 ia, a noho iho la laua. O ka ia i hele mai me Kaihukuuna, he anae, a hiki i keia la. 



A pau lakou i ka moe kane ma Oahu nei, alaila, hele mai ko lakou kaikunane 

 mua loa, o Kaneaukai ka inoa. O kona kino he pauku laau, a pae ma ke kahakai o Kea- 

 Ha, ma Mokuleia, i Kawaihapai ma Waialua. Malaila kahi i lana ai, me ke kaa i uka, 

 i kai. A mahope, hele a kino kanaka aku la o Kaneaukai, a hiki ma Kapaeloa e noho ana 

 elua elemakule. 



Ia ia i hiki aku ai i kahi o na elemakule, e kahumu ana laua ; a kalua ka uinu, 

 hele aku la laua e lawaia. Ia laua e lawaia ana, aohe loaa o ka ia, nolaila, hea aku o 

 Kaneaukai: "E na elemakule, owai ka olua akua e kaumaha nei?" I mai na elemakule: 

 "O ke 'kua ka maua e kaumaha nei aohe loaa o ka inoa." I aku o Kaneaukai : "Ua loaa, 

 a i kaumaha olua, penei e olelo ai, 'eia ka ai a me ka ia e Kaneaukai,' oia ka inoa o ke 

 'kua." Ae aku na elemakule: "Ae, akahi no a loaa ia maua ka inoa o ke 'kua." Nolaila, 

 hoomana ia a hiki i keia la. A ua lilo o Kaneaukai i akua lawaia no laua, a me na mea 

 e ae, ke manao laua pela. 



